விசுவாசத்தின் செயல்பாட்டிலே மூன்று கட்டங்கள் இருக்கிறது. அதைத்தான் இன்றைக்கு போதிக்கப் போகிறேன். இந்த மூன்று கட்டங்களையும் விவரிக்கப்போகிறேன். முதலில் சுருக்கமாக விவரித்துவிட்டு, பிறகு அதை இன்னும் விவரமாக விவரித்து சொல்லப்போகிறேன். அதன் பிறகு நடைமுறையில் இந்த மூன்று கட்டங்கள் எப்படி செயல்படுத்தப்படுகிறது, விசுவாச வாழ்க்கையிலே இதையெல்லாம் நாம் எப்படி பயிற்றுவிப்பது என்பதை காணப்போகிறோம். ஆக விசுவாசத்தின் செயல்பாட்டிலே மூன்று கட்டங்கள் இருக்கிறது. முதல் கட்டம் என்னவென்றால், நம்பிக்கை என்கிற கட்டம். அது முதல் வசனத்திலேயே வந்துவிடுகிறது. விசுவாசம் என்றால் என்னவென்று சொல்லும்போது 'நம்பப்படுகிறவைகளின் உறுதி' என்று வருகிறது. நம்பிக்கை என்கிற வார்த்தை ஆழ்ந்த அர்த்தங்கள் உள்ள வார்த்தை. ஆகவே அதை நன்றாக விளக்கி போதித்தேன். நம்பிக்கை என்கிற வார்த்தையை சுலபமாக விளங்கிக்கொள்வதற்கு இன்னும் ஒன்றிரண்டு வார்த்தைகளைச்சொல்லலாம். அப்போது நடைமுறை போதனைகள் இன்னும் நன்றாக விளங்கும். அப்போது விசுவாசத்தில் இது எப்படி முதல் கட்டமாக இருக்கிறது என்பது இன்னும் நன்றாக விளங்கும். நம்பிக்கைக்கு பதிலாக தரிசனம் (vision)என்று சொல்லலாம். அது இன்னொரு வார்த்தை. தரிசனம் என்றால் என்ன? ஒருவருக்கு தரிசனம் இருக்கும்போது அவன் நம்பிக்கொண்டிருக்கிற காரியங்களால் தான் அந்த தரிசனம் நிறைந்திருக்கிறது. இன்னொரு வார்த்தை வரைபடம் (blueprint) என்று சொல்லலாம். இது நாம் எதை நோக்கி போய்க் கொண்டிருக்கிறோம் என்கிற aim-ஐ நமக்கு கொடுக்கிறது. அப்படிப்பட்ட ஒரு தெளிவான நோக்கம் இருந்தால் தான் விசுவாசம் என்கிற இந்த சிருஷ்டிக்கக்கூடிய சக்தியைக் கொண்டுபோய் அதிலே செயல்படுத்த முடியும். அந்த நோக்கத்தை அடைவதற்கு, அங்கே செல்லுவதற்கு, அதை நிறைவேற்றுவதற்கு விசுவாசம் என்கிற சிருஷ்டிப்பின் சக்தியை செயல்படுத்த முடியும். இல்லையென்றால் இந்த சக்தியை எங்கு கொண்டுபோய் வைப்பது? இதை எதற்காக செயல்படுத்துவது? நோக்கம் மிகவும் முக்கியம். நாம் எதை அடைய விரும்புகிறோம் என்பது மிகவும் முக்கியம். ஆகவேதான் தரிசனம் என்கிற வார்த்தை மிகவும் முக்கியம். விசுவாச வாழ்க்கையில், நாம் விசுவாசத்தில் வாழ வேண்டுமென்றால் முதலில் தரிசனம் மிகவும் முக்கியம். தரிசனம் இல்லாமல் எதையும் ஆரம்பிக்கவே முடியாது. இரண்டாவது, framework. ஆங்கிலத்தில் மூன்றாம் வசனம் மிகவும் அருமையாக வந்திருக்கிறது. "By faith we understand that the worlds were framedby the word of God". Framed என்கிற வார்த்தை சிருஷ்டிப்பை குறிக்கிறது என்று சொல்லலாம். ஆம் சிருஷ்டிப்பின் எந்தப் பகுதியைக் குறிக்கிறது? தேவன் வானத்தையும் பூமியையும் சிருஷ்டித்தார் என்று ஆதியாகமம் 1:1சொல்லுகிறது. அங்கு ஒழுங்கின்மையும் வெறுமையும் இருளும் இருந்தது என்று 2-ஆம் வசனம் சொல்லுகிறது. சிருஷ்டிக்கப்பட்ட பூமியிலே நிறைவடையாத நிலையிலே அது இருந்தது. மனுஷன் அங்கு வந்து வாழ முடியாது. அப்படிப்பட்ட ஒரு நிலையிலே இருந்தது. ஒழுங்கின்மை, வெறுமை, இருள் என்று சொல்லும்போது ஏதோ ஒரு பெரிய கோளாறு என்று அர்த்தம் அல்ல. இடம் இருக்கிறது, மனுஷன் வசிக்கக்கூடிய ஒரு இடமாக அது இல்லை. அதுதான் ஒழுங்கின்மை, வெறுமை, இருள். அவர் அதை என்ன செய்தார் என்பதைத்தான் frame என்கிற வார்த்தை குறிப்பிடுகிறது. ஒழுங்கின்மை, வெறுமை, இருளை எப்படி மாற்றியமைத்து, மனுஷன் வசிக்கக்கூடிய ஒரு நல்ல இடமாக மாற்றி அமைத்துக் கொடுத்தார். அதைத்தான் framed என்ற வார்த்தை குறிப்பிடுகிறது. Framed என்றால் வடிவமைப்பது. தேவன் எப்படி வடிவமைத்தார்? வார்த்தையினால் வடிவமைத்தார். வெளிச்சம், வெட்டாந்தரை, ஆகாயவிரிவு, புல், பூண்டுகள், மரம், செடி, கொடிகள், சூரியன், சந்திரன், நட்சத்திரம், மீன்கள், பறவைகள்உண்டாக வேண்டும், மனுஷன் அவருடைய சாயலிலும் ரூபத்திலும் உண்டாக வேண்டும் என்று இதையெல்லாம் சொல்லுகிறார். எல்லாம் எப்படி உண்டாக வேண்டும் என்று சொல்லுகிறார். இதுதான் framing. Framing என்பது வெறுமனே உண்டாக்குவது அல்ல. அவைகள் எப்படி இருக்க வேண்டும் என்று தெளிவாகச் சொல்லி உண்டாக்குவது. ஆகவேதான் framing என்கிற வார்த்தை மிகவும் நல்லது. தேவன் அப்படி உண்டாக்குகிறார். ஏனென்றால் மனுஷன் வாழ வேண்டுமே, அதற்கேற்ற உலகமாக அதை உண்டாக்குகிறார். வெறும் அவர் உலகத்தை உண்டாக்கவில்லை. அதை மனுஷன் தங்கியிருக்கக்கூடிய அழகான இடமாக வடிவமைக்கிறார். ஆக framework மிகவும் முக்கியம். அதற்கு முதலில் vision இருக்க வேண்டும், blueprint இருக்க வேண்டும். blueprint இருந்தால் தானேframework உண்டாக முடியும். ஆகவே blueprint இல்லையென்றால் framework வர வாய்ப்பு இல்லை.